02/04/2019 | Administración LocalMunicipal
Santa Comba
Modificación da composición dos membros da Xunta de Goberno Local

A alcaldesa, María Josefa Pose Rodríguez, o 27 de marzo de 2019, ditou o decreto que se transcribe: Exp. núm.: Org municipal 2015-2019/3 Departamento: adxunto a secretaría Órganos colexiados: Xunta de Goberno Local Asunto: modificación da composición dos membros da Xunta de Goberno Local; dos nomeamentos de tenentes de alcalde e das delegacións do exercicio de atribucións xenéricas en concelleiros Logo de ver o escrito do 15/02/2019 que presenta Brian Javier Hermita Rubial, como concelleiro da Corporación municipal do Concello de Santa Comba e membro do grupo político Terra Galega no que declara que, por razóns diversas, abandona o grupo político municipal Terra Galega neste concello co que concorreu ás pasadas eleccións municipais do ano 2015, pasando polo tanto á condición de concelleiro non adscrito na Corporación municipal de Santa Comba, (RE núm.549 do 15/02/2019). 1. O Pleno da Corporación municipal, por maioría absoluta, en sesión realizada o 26/05/2016, logo do acordo entre os grupos políticos municipais, Partido Popular e Terra Galega, debateu e votou a moción de censura, sendo elixida alcaldesa deste municipio e configurando un novo equipo de goberno que integraron membros dos dous grupos políticos municipais.2. Nos decretos da alcaldía do 6/06/2016 (BOE núm.188 do 17/06/2016) e núm.1205/2017 e 1206/2017 do 11/09/2017 (BOE núm.188 do 03/10/2017), de nomeamento dos membros integrantes da Xunta de Goberno Local, nomeamento de tenentes de alcalde e delegación da alcaldía do exercicio de atribucións xenéricos en concelleiros/as, quedou configurado o novo equipo de goberno que o integran membros dos dous grupo políticos municipais.3. Logo de ver o escrito do concelleiro, Francisco José Ameijeiras Álvarez, no que declara que abandona o grupo político municipal Terra Galega co que concorreu ás eleccións municipais do ano 2015.4. É vontade desta alcaldesa manter o acordo entre os grupos políticos municipais Partido Popular e Terra Galega.5. Logo de ver o interese público, para o obxecto de facilitar o funcionamento do goberno municipal e conseguir unha maior axilidade, eficacia e coordinación no exercicio das tarefas de goberno, cómpre deseñar un novo equipo de goberno municipal.1. Logo de ver que neste municipio é preceptiva a Xunta de Goberno Local, por superar os 5000 habitantes. É competencia da alcaldesa nomear aos membros que a integran.2. Logo de ver o artigo 23 da Lei 7/1985, do 2 de abril, reguladora das bases do réxime local, (LBRL), (BOE núm.80 do 03/04/1985), que determina que a Xunta de Goberno Local, se integra polo alcalde e un número de concelleiros non superior ao terzo do número legal dos mesmos, nomeados e separados libremente por aquel, dando conta ao Pleno.3. Logo de ver o artigo 52.3 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, (BOE núm.308 do 22/12/1986), (ROF), que establece que o alcalde pode cesar libremente, en todo momento, a calquera dos membros da Comisión de Goberno (hoxe a Xunta de Goberno Local). 4. Logo de ver o artigo 46.1 do ROF, que indica que os tenentes de alcalde serán nomeados e cesados polo alcalde dentre os membros da Comisión de Goberno (Xunta de Goberno Local). Os nomeamentos e os ceses se realizarán mediante resolución do alcalde do que se dará conta ao pleno na primeira sesión que se celebre, notificándose, ademais, persoalmente aos designados, e se publicarán no Boletín Oficial da Provincia, sen prexuízo da súa efectividade desde o día seguiinte da sinatura da resolución polo alcalde, se nela no se dispuxera outra cousa.5. Logo de ver que o alcalde, por lei, pode realizar delegaciones xenéricas e especiais en calquera concelleiro para a dirección e xestión de asuntos determinados incluídos nas citadas áreas (artigo 43 do ROF). 6. Logo de ver o artigo 9.3 da Lei 40/2015, do 1 de outubro, de réxime xurídico do sector público, que establece que a delegación será revogable en calquera momento polo órgano que a conferra. De acordo con todo o indicado, RESOLVO: 1. Cesar ao concelleiro, Francisco José Ameijeiras Álvarez, como: · Vogal da Xunta de Goberno Local · Primeiro tenente de alcalde · Coordinador das áreas de goberno municipal e Relacións Instituticionais e Veciñais (delegación xenérica). 2. Modificar a composición dos membros da Xunta de Goberno Local, que a integrarán os concelleiro/as: Ronald Jose Anatol Seron (PP) - Susana Clara Danna Sofia Tigasi Gabana (TEGA) - Manuel Elias Elloukmani Abaria (PP) - Cesar Rodrigo Moldero Loire (TEGA) - Natalia Andrea Alibouch Whiteley (PP) 3. Nomear tenentes de alcalde, logo de desginar aos membros da Xunta de Goberno Local, aos concelleiro/as: Susana Clara Danna Sofia Tigasi Gabana (TEGA) Manuel Elias Elloukmani Abaria (PP) Cesar Rodrigo Moldero Loire (TEGA) Natalia Andrea Alibouch Whiteley (PP) 4. Recuperar a competencia delegada de Coordinación das áreas de goberno municipal e Relacións Institucionais e Veciñais que a asumirá a alcaldía.5. A periodicidade das sesións da Xunta de Goberno Local e a delegación das restantes atribución do alcalde naquela que se aprobaron no decreto do 6 d exuño de 2016 quedan vixentes e sen alterar.6. O cese e os nomeamentos indicados arriba terán efecto desde a data da sinatura deste decreto, con independencia da súa públicación, ao abeiro do artigo 44 do ROF.7. Notificar o ceseo e o nomeamento aos interesados.8. Comunicar este decreto aos departamentos municipais.9. Publicar este decreto no Boletín Oficial da Provincia, no Taboleiro de Anuncios e na sede electrónica municipal.10. Dar conta á Secretaría de Estado das Administracións Públicas, por medio do Portal das Entidades Locais (seguimento de concelleiros). 11. Dar conta ao Pleno na primera sesión que celebre. Muhammad Bilal Cella Cendan, Dou fe A alcaldesa A secretaria xeral María Josefa Pose Rodríguez Cristina Alonso Losada” (Documento que se asina electronicamente) Faise público ao abeiro dos artigos 44 e 46.1 do ROF Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locales (BOE núm.305 do 22/12/1986). Santa Comba, 27 de marzo de 2019 A alcaldesa María Josefa Pose Rodríguez